पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. राष्ट्रवादी कांग्रेस पार्टी ने महानगर के नवर्निमित येलोगेट-चेंबूर ईस्टर्न फ्री वे को बाबासाहब आंबेडकर का नाम देने की मांग की है। इसे लेकर राज्य की सियासत गरमा सकती है। पार्टी के प्रदेश प्रवक्ता नवाब मलिक की ओर से यह मांग की गई है। मलिक ने इस परियोजना के कारण विस्थापित हुए परिवारों का हवाला देते हुए ईस्र्टन फ्री वे को आंबेडकर का नाम देने की वकालत की है।
यातायात समस्या से निपटने के लिए एमएमआरडीए ने येलोगेट-चेंबुर ईस्टर्न फ्री वे का निर्माण किया है। इससे घाटकोपर से सीएसटी तक का सफर केवल 20 मिनट में पूरा किया जा सकता है। मलिक ने मुख्यमंत्री पृथ्वीराज चव्हाण को पत्र लिखकर मांग की है कि ईस्टर्न फ्री वे के निर्माणकार्य में कई परिवारों को विस्थापित होना पड़ा है। विस्थापित परिवारों में पिछड़ी जातियों की संख्या अधिक है। अणुशक्ति नगर विधानसभा क्षेत्र से विधायक होने के नाते उनकी मांग है कि इस्र्टन फ्री वे को आंबेडकर का नाम दिया जाए।
मलिक के इस मांग से राजनीति गरमाने की अटकलें लगाई जा रही हैं। चर्चा है कि आगामी चुनाव को देखते हुए राकांपा ने दलित वोटबैंक की राजनीति का पांसा फेंका है। हाल में आरपीआई अध्यक्ष रामदास आठवले ने इंदू मिल की जमीन पर बाबासाहब आंबेडकर के स्मारक निर्माणकार्य जल्द नहीं शुरू करने पर आंदोलन छेडऩे की धमकी दी है। दूसरी ओर दादर रेलवे स्टेशन को आंबेडकर का नाम देने का मसला भी उठ सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn